חדר המצב (הבית הלבן)

חדר המצב של הבית הלבן (באנגלית: White House Situation Room) המנוהל על ידי צוות של המועצה לביטחון לאומי של ארצות הברית הוא  קומפלקס מאובטח בשטח של  5,500 מ"ר הכולל חדרי ישיבות ומשרדים בקומת הקרקע של האגף המערבי.

יש להבדיל בין חדר זה לבין מרכז המבצעים הנשיאותי לשעת חירום המצוי באגף המזרחי של הבית הלבן.

חדר המצב מאויש 24 שעות ביממה בקצינים בכירים של קהיליית המודיעין ויחידות הצבא.

ייעוד 
קומפלקס חדר המצב של הבית הלבן  משמש את הנשיא לתדריכים עם גורמי ביטחון לאומי וקהיליית המודיעין כדי לדון בפעולות חשאיות ובעניינים ממשלתיים רגישים, מדבר עם מנהיגים זרים וניטור אירועים ומשברים בעלי חשיבות המתרחשים הן בשטח ארצות הברית והן ברחבי העולם.

היסטוריה
חדר המצב, הוקם בשנת 1962 בהוראת הנשיא ג'ון פיצג'רלד קנדי לאחר הפלישה למפרץ החזירים שבקובה - פלישה שנכשלה בין היתר בשל חוסר מידע בזמן אמת בידי מקבלי ההחלטות שהיו בבית הלבן.

ב-2006 עבר שיפוץ במסגרתו שופצו חדרי הדיונים והתבצעה חלוקת חדרים מחדש . 

ב-2023 עבר חדר מצב של הבית הלבן שיפוץ נוסף לאחר 15 שנה , השיפוץ ארך כשנה שלמה ונאמד על כ- 50,000 מיליון דולר. 

במסגרת השיפוץ שופרו אמצעי האבטחה והאמצעיים הטכנולוגיים של המתחם. כמו כן שופץ חדר הישיבות המרכזי שבו מתנהלות ישיבות המועצה לביטחון לאומי,

טכנולוגיה 
החדר מצויד באמצעי תקשורת המאפשרים לנשיא המשמש כמפקד העליון של הכוחות המזוינים לשלוט בכל יחידות הכוחות המזוינים של ארצות הברית העומדים לרשותו. אמצעי התקשורת מוסתרים מאחורי מסכי עץ המוסרים רק בעת הצורך. בחדר שלושה שעונים המציגים את הזמן בוושינגטון ובשני אתרים נוספים בעולם, בהתאם לנדרש.

בטלוויזיה ובקולנוע
החדר הופיע רבות בסדרת הטלוויזיה הבית הלבן ובסדרה גבירתי הנשיא, ובסרטים שונים המציגים משברים בהם צריך להתמודד נשיא ארצות הברית כגון הסרט אייר פורס 1. בסדרה השורד המיועד מופיע חדר המצב פעמים רבות בהן מוצא עצמו הנשיא בתוך משברים בלתי צפויים.

גלריה

ממשל אובמה

ממשל טראמפ

ממשל ביידן

ראו גם
 חדר המצב (תצלום)

קישורים חיצוניים

הבית הלבן: אגפים וחדרים
האגף המערבי של הבית הלבן
ארצות הברית: בסיסי פיקוד ושליטה